**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱՆՔԸ ԳԻՏԵԼԻՔԻ ՕՐՎԱ ԱՌԹԻՎ**

Սիրելի՛ աշակերտներ, ուսանողներ, ուսուցիչներ և դասախոսներ, շնորհավորում եմ նոր ուսումնական տարվա առթիվ: Անկախ ամեն ինչից սեպտեմբերի 1-ն ունի իր ուրույն խորհուրդը: Սիրելի' աշակերտներ և ուսանողներ, այս տարի սպասվում է սովորականից տարբերվող ուսումնական տարի` փոքր-ինչ դժվարին, փոքր-ինչ յուրահատուկ: Մաղթում եմ, որպեսզի բոլորիս առողջության համար ձեռնարկված սահմանափակումները չսահմանափակեն ձեր մտքի թռիչքն ու լավ սովորելու ձգտումը:

Առանձնակի շնորհավորանքներս մեր առաջին դասարանցիներին, որոնց համար բացվում է կյանքի մի նոր էջ` լի բազմաթիվ անհայտներով, անհայտներ, որոնք կհաղթահարվեն մեր սիրելի ուսուցիչների նվիրված աշխատանքի և ծնողների հետևողականության շնորհիվ:

Սիրելի՛ ուսուցիչներ, այս ուսումնական տարին բարդ կլինի հատկապես ձեզ համար, մաղթում եմ համբերատարություն` ձեր դժվարին առաքելության կատարման ճանապարհին:

Գիտելիքի օրվա կապակցությամբ շնորհավորում եմ նաև մեր ուսանողներին, հատկապես առաջին կուրսեցիներին` մաղթելով նպատակասլացություն և դժվարությունները հաղթահարելու կարողություն: Սիրելի' ուսանողներ, դարձեք լավ մասնագետներ` ապահովելով մեր երկրի կայուն առաջընթացը:

Եվս մեկ անգամ շնորհավորում եմ Գիտելիքի, Գրի և Դպրության օրվա առթիվ՝ մաղթելով բոլորիս լավատեսություն, քաջառողջություն և բարձր տրամադրություն: